शीर्षक: पिस्टोरियस के खिलाफ हत्या का मामला दर्ज\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
पिस्टोरियस को अदालत में पेश किया जाना है

पिस्टोरियस पर आरोप है कि उन्होंने प्रिटोरिया स्थित अपने घर पर अपनी गर्लफ़्रेंड रीवा स्टीनकैंप को गोली मार दी, जिससे उनकी मौत हो गई.

अभी तक ये स्पष्ट नहीं हो पाया है कि ये हादसा किन परिस्थितियों में हुआ. कुछ रिपोर्टों में ये बताया गया है कि पिस्टोरियस ने चोर समझकर अपनी गर्लफ़्रेंड को गोली मार दी.

लेकिन पुलिस का कहना है कि वह इन रिपोर्टों से चकित हैं. पुलिस ने इस मामले में प्रत्यक्षदर्शियों से भी पूछताछ की है.

पुलिस का ये भी कहना है कि वो ज़मानत याचिका का विरोध करेगी.




कौन है पिस्टोरियस


रीवा स्टीनकैंप के पब्लिसिस्ट ने बीबीसी से इसकी पुष्टि की है कि 29 वर्षीय मॉडल की मौत हो गई है.

घटना

सैरिट टॉमलिन्सन ने बताया, "जो भी स्टीनकैंप को जानता है, उसकी आँखों में आँसू हैं. वो बहुत अच्छी और दयालु इंसान थीं."

केपटाउन से बीबीसी संवाददाता पीटर बाइल्स का कहना है कि इस ख़बर से लोग सदमे में हैं, क्योंकि ऑस्कर पिस्टोरियस को एक राष्ट्रीय हीरो के रूप में जाना जाता है.

माना जाता है कि ये घटना स्थानीय समय के मुताबिक़ सुबह चार से पाँच बजे के बीच की है.

पुलिस के बयान में बताया गया है कि सुबह एक महिला बुरी तरह घायल हो गई थी. मौके पर पैरामेडिक्स टीम पहुँची, लेकिन महिला की मौत हो गई. मौके से नौ एमएम की पिस्तौल बरामद की गई है. 

ब्लेड रनर

'ब्लेड रनर' के नाम से मशहूर पिस्टोरियस ने कृत्रिम अंगो के साथ लंदन ओलंपिक खेलों में हिस्सा लेकर इतिहास रचा था.

वे पहले ऐसे खिलाड़ी हैं जिन्होंने कृत्रिम अंगों से दौड़ते हुए ओलंपिक खेलों में हिस्सा लिया.

चार बार पैरा-ओलंपिक चैंपियन रहे 25 वर्षीय पिस्टोरियस जब बच्चे थे, तभी उनकी दोनों टांगें काटनी पड़ी थीं.